Folketing
2004-06-01

Jeg må sige, at den kritik, der bliver rejst af Enhedslisten, er for mig at se den mest usaglige kritik, jeg længe har hørt fra noget parti i Folketinget. For det første er det sådan, at de tagboliger, som vi her laver lovgivning om, kun vil blive omfattet af lov om salg af almene boliger, når de har været taglejligheder i mere end 15 år, og hvis et nyt Folketing vedtager - det er noget nyt, for vi er jo ude over den 4-årige periode - når den her forsøgsordning om 3 år udløber, at forsøgsordningen skal gå videre. Jeg vil gerne bede hr. Keld Albrechtsen om at bekræfte, at det her skal vedtages i et nyt Folketing, hvis de taglejligheder, som bliver opført i henhold til den lov, vi vedtager nu, skal omfattes af lov om salg af almene boliger. Så er der en anden ting, som jeg mener er meget usaglig, vil jeg sige til hr. Keld Albrechtsen. Det er ikke rigtigt, at ministeriet ikke har været behjælpelig med at udarbejde ændringsforslaget.